***ANEXĂ***

**CRITERII DE ELIGIBILITATE
în funcţie de importanţa economică a investiţiilor în cadrul Programului de finanţare a investiţiilor pentru modernizarea şi dezvoltarea staţiunilor balneare**

**I.** Criterii privind dezvoltarea capacităţii balneoclimatice a staţiunii

**1.** Factorul de cură şi afecţiuni tratate în staţiune - maximum 25 pct.

**a)** posibilităţi de tratament

**-** cură Gerovital

**-** cură antistres

**-** cură internă cu apă minerală

**-** mofete

**-** împachetări cu nămol

**-** inhalaţii şi aerosoli

**-** kinetoterapie

**-** electroterapie

**-** băi cu ape sărate

**-** băi cu ape minerale

**-** băi cu ape termale

**b)** afecţiuni tratate

**-** boli profesionale

**-** hepato-biliare

**-** dermatologie - alergii

**-** aparat respirator

**-** ORL

**-** endocrine

**-** rinichi şi căi urinare

**-** nutriţie şi metabolism

**-** tract digestiv şi glande anexe

**-** ginecologie

**-** nevroze

**-** cardiovasculare

**-** reumatism

**-** sistem nervos periferic

**NOTĂ:** Se acordă câte 1 punct pentru fiecare posibilitate de tratament şi afecţiune tratată.

**2.** Dezvoltarea altor funcţii turistice - maximum 10 pct.

**a)** posibilităţi de odihnă şi recreere - 4 pct.;

**b)** practicarea unor sporturi, jocuri şi mişcare (de exemplu, fotbal, tenis etc., şah, table, rummy) - 3 pct.;

**c)** posibilitatea de participare la activităţi culturale (de exemplu, teatru, spectacole, concerte, vizionare filme) - 3 pct.

**II.** Criterii privind importanţa investiţiilor - maximum 55 pct.

**a)** reabilitarea, modernizarea şi dezvoltarea infrastructurii de transport care să faciliteze accesul la staţiunea balneară, în condiţiile legii;

**b)** reabilitarea, modernizarea şi dezvoltarea infrastructurii stradale şi pietonale;

**c)** modernizarea şi extinderea infrastructurii de utilităţi publice din staţiunea balneară;

**d)** construcţia, extinderea şi reabilitarea capacităţilor de tratament balnear, precum şi a capacităţilor turistice de alimentaţie publică şi cazare;

**e)** construcţia, extinderea şi reabilitarea de capacităţi turistice de alimentaţie publică şi cazare, precum şi a capacităţilor de tratament balnear deţinute de societăţi comerciale, care au activitate în staţiunile balneare cuprinse în Programul staţiuni balneare;

**f)** construcţia, extinderea şi reabilitarea obiectivelor de sănătate, culturale, sportive şi de agrement din staţiunile balneare;

**g)** achiziţia şi/sau exproprierea pentru cauză de utilitate publică, în condiţiile legii, în scopul dezvoltării activităţii turistice, de bunuri imobile, respectiv clădire sau teren, inclusiv luciu de apă, dacă se află în circuitul civil, care nu sunt utilizate sau care nu sunt în exploatarea cu profil de turism;

**h)** achiziţia de echipamente, mobilier şi aparatură medicală specifice tratamentelor balneare;

**i)** achiziţia de mijloace de transport persoane, utilizabile exclusiv în scopuri turistice;

**j)** realizarea de centre de informare turistică şi dotarea acestora;

**k)** cheltuieli privind pregătirea profesională a persoanelor cu calificări în domeniul HORECA şi a persoanelor cu pregătire medical-sanitară, precum şi cheltuieli pentru locurile de muncă nou-create pentru personalul cu pregătire medical-sanitară.

**NOTĂ:** Se acordă câte 5 puncte pentru fiecare criteriu privind importanţa investiţiilor îndeplinit.

**III.** Criterii privind impactul asupra staţiunii balneare - maximum 10 pct.

**a)** locuri de muncă nou-create - 3 pct.;

**b)** capacitatea balneară suplimentară - 3 pct.;

**c)** performanţe sporite în utilizarea factorului de cură şi de tratament - 4 pct.

    Numărul minim de puncte pe care un beneficiar trebuie să îl obţină este de 30 de puncte.